รัฐสภาสหราชอาณาจักร

| รัฐสภาแห่งสหราชอาณาจักรบริเตนใหญ่และไอร์แลนด์เหนือ  Parliament of the United Kingdom of Great Britain and Northern Ireland |
| --- | --- |
รัฐสภาสหราชอาณาจักรชุดที่ 58
โลโก้ที่ใช้กับรัฐสภาตั้งแต่ ค.ศ. 2018
ประเภท
ประเภท: ระบบสองสภา 
องค์ประกอบ: สภาขุนนาง สภาสามัญชน
ประวัติ
สถาปนา: 1 มกราคม ค.ศ. 1801
ก่อนหน้า: รัฐสภาบริเตนใหญ่ และรัฐสภาไอร์แลนด์
ผู้บริหาร
พระมหากษัตริย์: สมเด็จพระเจ้าชาลส์ที่ 3  ตั้งแต่ 8 กันยายน ค.ศ. 2022 
ประธานสภาขุนนาง: ลอร์ดแมคฟอลแห่งอัลคลุยธ์  ตั้งแต่ 1 พฤษภาคม ค.ศ. 2021 
ประธานสภาสามัญชน: ลินด์เซย์ ฮอยล์  ตั้งแต่ 4 พฤศจิกายน ค.ศ. 2019 
นายกรัฐมนตรี: เคียร์ สตาร์เมอร์, พรรคแรงงาน  ตั้งแต่ 5 กรกฎาคม ค.ศ. 2024 
ผู้นำฝ่ายค้าน: เคมี บาเดนอค, พรรคอนุรักษนิยม  ตั้งแต่ 2 พฤศจิกายน ค.ศ. 2024 
โครงสร้าง
สมาชิก: สภาขุนนาง: 762   สภาสามัญชน: 650

กลุ่มการเมืองใน สภาขุนนาง: ขุนนางฝ่ายศาสนจักร    บิชอป (25)  ขุนนางฝ่ายอาณาจักร รัฐบาลในสมเด็จฯ    แรงงาน (177)  ฝ่ายค้านอันภักดีในสมเด็จฯ    อนุรักษนิยม (273)  ฝ่ายค้านอื่น ๆ     เสรีประชาธิปไตย (79)    สหภาพประชาธิปไตย (6)    สหภาพอัลสเตอร์ (2)    กรีน (2)    ชาติเวลส์ (2)    อิสระ (2)    ไม่สังกัดพรรค (38)  ครอสเบนช์   ครอสเบนช์ (183) ประธานในที่ประชุม   ประธานสภาขุนนาง (1) 

กลุ่มการเมืองใน สภาสามัญชน: รัฐบาลในสมเด็จฯ    แรงงาน (404)  ฝ่ายค้านอันภักดีในสมเด็จฯ    อนุรักษนิยม (121)  ฝ่ายค้านอื่น ๆ    เสรีประชาธิปไตย  (72)    ชาติสกอต  (9)    พรรคสหภาพประชาธิปไตย  (5)    รีฟอร์มยูเค  (5)    กรีน  (4)    ชาติเวลส์  (4)    สังคมประชาธิปไตยแรงงาน  (2)    แนวร่วมแห่งไอร์แลนด์เหนือ  (1)    เทรดิชันนัลยูเนียนนิสต์  (1)    อัลสเตอร์ยูเนียนนิสต์  (1)    อิสระ  (13)  ประธานในที่ประชุม    ประธานสภาฯ (1)  คว่ำบาตรการประชุม    พรรคซินน์เฟน (7) 
การเลือกตั้ง
การเลือกตั้งสมาชิกสภาสามัญชนครั้งล่าสุด: 4 กรกฎาคม ค.ศ. 2024
การเลือกตั้งสมาชิกสภาสามัญชนครั้งหน้า: ภายในเดือนสิงหาคมค.ศ. 2029
ที่ประชุม

พระราชวังเวสต์มินสเตอร์ เวสต์มินสเตอร์, ลอนดอน  บริเตนใหญ่
เว็บไซต์
www.parliament.uk
รัฐสภาสหราชอาณาจักร หรือ รัฐสภาแห่งสหราชอาณาจักรบริเตนใหญ่และไอร์แลนด์เหนือ (อังกฤษ: Parliament of the United Kingdom of Great Britain and Northern Ireland หรือ Parliament of the United Kingdom) เป็นสถาบันฝ่ายนิติบัญญัติสูงสุดในสหราชอาณาจักรและดินแดนโพ้นทะเลของสหราชอาณาจักร โดยมีประมุขเป็นพระมหากษัตริย์สมเด็จพระเจ้าชาลส์ที่ 3
รัฐสภาสหราชอาณาจักรเป็นระบบสองสภา (Bicameralism) ซึ่งประกอบไปด้วย “สภาสูง” หรือ สภาขุนนาง (House of Lords) และ “สภาล่าง” หรือ สภาสามัญชน (House of Commons)  พระมหากษัตริย์เป็นองค์ประกอบที่สามของรัฐสภา
สภาขุนนาง สภาขุนนางประกอบด้วยสมาชิกสองประเภท: ขุนนางฝ่ายศาสนจักร (Lords Spiritual) ประกอบด้วยบิชอปอาวุโสของคริสตจักรแห่งอังกฤษ และขุนนางฝ่ายอาณาจักร (Lords Temporal) สมาชิกสภาขุนนางเป็นสมาชิกที่มาจากการแต่งตั้งโดยรัฐบาลเดิมและรัฐบาลปัจจุบัน
สภาสามัญชน สภาสามัญชนประกอบด้วยสมาชิกผู้ได้รับเลือกจากประชาชนอย่างน้อยทุก 5 ปึ
สภาทั้งสองสภาประชุมแยกกันในห้องประชุมรัฐสภาภายในพระราชวังเวสต์มินสเตอร์ หรือที่เรียกสั้นๆ ว่า “ตึกรัฐสภา” ที่นครเวสต์มินสเตอร์ในกรุงลอนดอน ตามปกติแล้วรัฐมนตรีของรัฐบาลทั้งหมดรวมทั้งนายกรัฐมนตรีเป็นสมาชิกสภาสามัญชน แต่ก็มีข้อยกเว้นในบางกรณีที่เป็นสมาชิกของสภาขุนนาง
ที่ประชุมรัฐสภา ณ พระราชวังเวสมินเตอร์
รัฐสภาสหราชอาณาจักรก่อตั้งเป็นครั้งแรกเมื่อ ค.ศ. 1707 เพื่อแทนที่รัฐสภาอังกฤษ และ รัฐสภาแห่งสกอตแลนด์หลังจากการลงนามในพระราชบัญญัติสหภาพ ค.ศ. 1707 ซึ่งรวมราชอาณาจักรอังกฤษและและ ราชอาณาจักรสกอตแลนด์เข้าด้วยกัน ซึ่งก็เป็นรัฐสภาอังกฤษเดิมที่มาเพิ่มสมาชิกจากสภาสามัญชนและสภาขุนนางของรัฐสภาแห่งสกอตแลนด์ รัฐสภาอังกฤษวิวัฒนาการมาจากสภาของต้นสมัยกลางซึ่งมีหน้าที่ให้คำปรึกษาต่อพระมหากษัตริย์อังกฤษ ระบบรัฐสภาของอังกฤษได้รับการขนานนามว่าเป็น “แม่แห่งรัฐสภา” ซึ่งเป็นระบบประชาธิปไตยที่เป็นรากฐานของมาตรฐานในการก่อตั้งระบบรัฐสภาทั่วโลก นอกจากนั้นรัฐสภาสหราชอาณาจักรในปัจจุบันยังเป็นระบบรัฐสภาของประเทศที่พูดภาษาอังกฤษ (Anglophone) ที่ใหญ่ที่สุดในโลก
ตามทฤษฎีแล้วอำนาจนิติบัญญัติเป็นอำนาจภายใต้ “รัฐสภากษัตริย์” (Queen-in-Parliament หรือ King-in-Parliament) แต่ในสมัยปัจจุบันอำนาจที่แท้จริงอยู่กับสภาสามัญชน พระมหากษัตริย์โดยทั่วไปมีหน้าที่ให้คำแนะนำต่อนายกรัฐมนตรีเท่านั้น ส่วนอำนาจของสภาของสภาขุนนางเป็นอำนาจที่มีเพียงจำกัด